Gemalto

Gemalto estas nederlanda akcia societo, kiu okupiĝas pri komputila kaj informadika sekureco. Ĝi produktas ico-kartojn, ekzemple por poŝtelefonoj, kreditkartoj kaj elektronike legeblaj pasportoj.

La societo ekestis en junio 2006 per kuniĝo de la luksemburga entrepreno Gemplus kaj la nederlanda Axalto. Ĝi aktivas en pli ol 100 landoj kaj havas mondan merkatparton pri ico-kartoj de ĉ. 50 %. En Eŭropo, pro forta konkurenco, tiu parto estas nur 30 %.

 Slogano 

La entrepreno ne havas nederlandan sloganon. En la angla ĝi reklamas per la slogano "security to be free" (= "sekureco por esti libera", aŭ "sekureco esti libera").
 Korupto en Afriko 
En februaro 2023, Gemalto estis la temo de jura enketo por "korupto" kaj "krima asocio" koncerne dekduon registarkontraktoj en ses landoj sur la afrika kontinento..

 Eksteraj ligiloj 
 Entreprena retejo

Kategorio:Nederlandaj firmaoj